בעת שפרצה המלחמה הייתה יחידתו של אדדי מוצבת במעוז מפצח שעל גדת תעלת סואץ. הוא וחבריו הגנו על המעוז, שהותקף על ידי חיילי קומנדו וטנקים מצריים.
ביום השני למלחמה פגע פגז בעמדה שבה נמצא והיא נהרסה. אדדי נשאר בעמדה ההרוסה ירה פצצות ררנ"ט לעבר טנק מצרי ממרחק של 100 מטר. הפצצה השלישית שירה פגעה בטנק ועצרה אותו. חיילי הרגלים המצרים המשיכו להתקדם לעבר העמדה. אדדי ירה לעברם במקלע מטווח קצר ובסיועו של חייל נוסף שהשליך רימונים נבלמה התקפתם.
בהמשך הלחימה נהרג אדדי. במשך זמן מה הוגדר כחלל שמקום קבורתו לא נודע. בהמשך נמצאה גופתו.
משה אדדי היה בן 20 במותו. הניח הורים וארבעה אחים ואחיות. הוא הובא לקבורה בבית הקברות הצבאי קריית שאול.
על פעולתו בקרב עוטר אדדי בעיטור העוז.
הנצחה.
שמו של אדדי הונצח על גבי מספר אנדרטאות, וביניהן אתר ההנצחה לחללי הנח"ל וחיל החינוך, אנדרטה בקיבוץ אפיק ואנדרטאות בבתי הספר שבהם למד.
דבורה קארה אונגר
דבורה קארה אונגר (באנגלית: Deborah Kara Unger; נולדה ב-12 במאי 1966) היא שחקנית קולנוע וטלוויזיה קנדית. ידועה בהופעותיה בסרטים "קראש" (1996), "המשחק" (1997), "ההוריקן" (1999), "רעש לבן" (2005) ו-"88 דקות" (2008).
ביוגרפיה.
נולדה בוונקובר, לאמא מומחית גרעין ולאבא גניקולוג. היא השחקנית הקנדית הראשונה שהתקבלה למוסד ללימודי דרמה האוסטרלי.
בשנת 2022, השתתפה בסרט האימה "הלילה הארוך", לצד נולן ג'רארד פאנק.
פסגת לינדר (אנטארקטיקה)
פסגת לינדר (באנגלית: Linder Peak) הוא פסגה נמוכה ברכס הריטג', בהרי אלזוורת', בארץ אלזוורת' שבאנטארקטיקה.
הפסגה ממוקמת בסמוך מדרום להר דולנס.
גובהה של הפסגה 2,010 מטרים מעל פני הים.
היסטוריה.
גילוי ומיפוי הפסגה.
הפסגה התגלתה על ידי הסקר הגאולוגי של ארצות הברית, שהתבסס על תצלומי אוויר של צי ארצות הברית שנערכו בין השנים 1961–1966.
מקור השם.
שמה של הפסגה ניתן לה על ידי הוועדה המייעצת לשמות אנטארקטיים.
הפסגה נקראת על שם הרלוד וו. לינדר (Harold W. Linder), גאופיזיקאי, בתוכנית האנטארקטית של ארצות הברית, שהיה חלק ממשלחת חקר מדף הקרח רוס, שנערכה בעונת המחקר (הקיץ האנטארקטי) 1961–1962.
לקריאה נוספת.
• Damien Gildea, Mountaineering in Antarctica: complete guide: Travel guide
• Castillo, Paula &amp; Fanning, Christopher &amp; Fernandez, Rodrigo &amp; Poblete, Fernando &amp; F., Hervé. (2017), Paleozoic siliciclastic rocks from the Ellsworth Mountains, West Antarctica, Geological Society of America Bulletin. 10.1130/B31686.1.
• Darren E. Randall, Conall Mac Niocaill, Cambrian palaeomagnetic data confirm a Natal Embayment location for the Ellsworth–Whitmore Mountains, Antarctica, in Gondwana reconstructions, Geophys. J. Int. (2004) 157, 105–116 doi: 10.1111/j.1365-246X.2004.02192.x
פסגת לינדר
מק&quot;ג
המחאות בסודאן (2018–2019)
דייוויד מקינלי
דייוויד בנט מקינלי (באנגלית: David Bennett McKinley; נולד ב-28 במרץ 1947) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת וירג'יניה המערבית, ברציפות מאז 2011. מקינלי, חבר המפלגה הרפובליקנית, כיהן טרם היבחרו אל הקונגרס של ארצות הברית כחבר בית הנבחרים המדינתי של וירג'יניה המערבית בשנים 1980–1994 וכיושב ראש המפלגה הרפובליקנית בווירג'יניה המערבית בין השנים 1990–1994. לצד קרול מילר ואלכס מוני, הוא אחד משלושת נציגיה של וירג'יניה המערבית בבית הנבחרים האמריקאי.
ביוגרפיה.
מקינלי נולד בעיר וילינג (Wheeling) שבצפון וירג'יניה המערבית. לאחר שהשלים באוניברסיטת פרדו לימודי תואר ראשון בהנדסה, עבד מקינלי כמהנדס אזרחי במשך תריסר שנים עד שהקים את משרדו שלו, "מקינלי ושות'", שבסיסו בווילינג. המשרד בן 40 המועסקים היה מעורב במיזמי בנייה בשווי מיליארדי דולר אמריקני במשך כשלושים שנה. רבים מהמיזמים של מקינלי היו במימון ממשלתי. מקינלי היה אחראי לשיפוצים של מבנים בעלי חשיבות היסטורית בווירג'יניה המערבית, בהם תיאטרון הקפיטול שבווילינג, ממנו שידרה תחנת הרדיו "Wheeling Jamboree", תאגיד שידורי הרדיו השני בוותקו בארצות הברית.
ב-15 בדצמבר 1980 עד 1 בדצמבר 1994 היה מקינלי חבר בית הנבחרים המדינתי של וירג'יניה המערבית מטעם מחוז הבחירה השלישי. בארבע שנים מתוך כהונתו (1994-1990) היה יושב ראש המפלגה הרפובליקנית בווירג'יניה המערבית, ופעמים תכופות התבלט בעקבות הביקורת שמתח על שני נציגיה הדמוקרטים של המדינה בסנאט של ארצות הברית. למשל, בשנת 1991 תקף מקינלי את הסנאטור ג'יי רוקפלר על ששקל להתמודד מול נשיא ארצות הברית ג'ורג' הרברט ווקר בוש בבחירות 1992 לנשיאות. ב-1994 מתח ביקורת על הסנאטור רוברט בירד בשל התנגדותו לתיקון מאוזן של תקציב המדינה של ארצות הברית. ב-1996 התמודד מקינלי בבחירות מקדימות שהתקיימו במפלגה הרפובליקנית לתפקיד מושל וירג'יניה המערבית נגד האסטרונאוט ג'ון מקברייד והמושל לשעבר ססיל אנדרווד. מקינלי הגיע למקום השלישי בפריימריז ואנדרווד המשיך לנצח ביום הבחירות הכלליות.
בבחירות אמצע הכהונה ב-2010 החליט מקינלי להתמודד אל בית הנבחרים של ארצות הברית במחוז הקנוגרס הראשון של וירג'יניה המערבית. נציג המחוז המכהן מהמפגלגה הדמוקרטית, אלן מולוהאן , הפסיד בבחירות המקדימות הדמוקרטית למייק אוליבריו, חבר הסנאט המדינתי שהיה שמרן יותר. מקינלי לעומת זאת זכה בפריימריז הרפובליקנים 35% מהקולות, וגבר על ששה מועמדים אחרים. במהלך הבחירות מקינלי ניצח את אוליבריו בפער זעום, וגרף 50.4% לעומת 49.6 האחוזים שגרף יריבו הדמוקרטי. מקינלי הושבע לתפקידו בראשית ינואר 2011.
מקינלי יצא חוצץ לא פעם נגד סיעתו הרפובליקנית בבית הנבחרים. באפריל 2011 נמנה מקינלי בין ארבעת חברי הקונגרס הרפובליקנים שהצביעו נגד הצעת התקציב הרפובליקנית לשנת 2012. באוקטובר אותה שנה היה הרפובליקני היחיד שנבחר בבחירות 2010 והצביע נגד שלושת הסכמי הסחר שהתקבלו בקונגרס עם קולומביה, קוריאה הדרומית ופנמה. את התנגדותו נימק באומרו כי: במהלך הקונגרס ה-114 של ארצות הברית דורג מקינלי במקום השני מבין חברי בית הנבחרים הדו-מפלגתיים ביותר לפי מדד דו-מפלגתיות של מרכז ריצ'רד לוגאר ובית הספר מקורט למדיניות ציבורית באוניברסיטת ג'ורג'טאון.
באופן כללי, דעותיו שמרניות אך מתונות. הוא מתנגד להפלות ותומך בזכות לשאק כלי נשק סמוי מכוח התיקון השני לחוקת ארצות הברית, ולראיה קיבל דירוג "A" מטעם איגוד הרובאים הלאומי. בינואר 2020 כתב מקינלי מאמר דעה ביחד עם חבר בית הנבחרים קורט שריידר מאורגון לעיתון "USA Today", בו קרא לקידום פתרונות המקובלים על שני צדי המתרס הפוליטי במטרה לפתור את משבר האקלים. בקונגרס ה-117 מקינלי חבר בוועדת האנרגיה והמסחר של בית הנבחרים.
כתוצאה מתוצאות מפקד האוכלוסין של ארצות הברית לשנת 2020 ושינויים שחלו בכמויות מחוזות הקונגרס בארצות הברית, בית המחוקקים של וירג'יניה המערבית חילק את המדינה לשני מחוזות – אחד בצפון ושני בדרום, תוך נטישת המנהג הוותיק להתחיל את המספור מהצפון. תמורות אלה זה הביאו לכך שמקינלי ונציג המחוז השני אלכס מוני נאלצו להתמודד זה מול זה בבחירות המקדימות של המפלגה הרפובליקנית. בהתמודדות שזכתה לתשומת לב לאומית ניצח מוני את מקינלי בבחירות המקדימות שהתקיימו ב-10 במאי 2022. כהונתו של מקינלי עתידה להיחתם עם התפזרות הקונגרס ה-117 של ארצות הברית בראשית ינואר 2023.
במרוץ שזכה לתשומת לב ארצית, מוני ניצח את מקינלי בפריימריז הרפובליקני ב-10 במאי. דונלד טראמפ תמך במוני לפני הבחירות, ומקינלי, שדורגה כאחד מחברי הקונגרס הדו-מפלגיים ביותר, ספג ביקורת על כך שהוא מחזיק בדעות מתונות .
כריסטופר נקונקו
יחסי הונגריה–מצרים
יחסי הונגריה–מצרים הם יחסי החוץ בין הונגריה למצרים.
היסטוריה.
שתי המדינות כוננו יחסים דיפלומטיים בשנת 1929. במהלך מלחמת העולם השנייה נותקו היחסים, אולם הם חודשו בשנת 1947 לאחר המלחמה. מצרים תמכה בהונגריה במהלך המרד ההונגרי, ונאצר אף היה אמור לבקר בהונגריה בשנת 1956 במהלך ביקורו במזרח אירופה, אולם לבסוף הביקור התבטל בגלל מלחמת סיני. בשנות ה-50 מכרה הונגריה נשק לציוד צבאי למצרים. במהלך מלחמת יום הכיפורים סיפקה הונגריה למצרים ציוד צבאי במקום הציוד שאיבדה בקרבות.
בפברואר 2021 נפגשו שרי החוץ של שתי המדינות וחתמו על מזכר הבנות לשיתוף פעולה בין שני משרדי החוץ תוך התמקדות בשיתוף פעולה פיתוח בינלאומי.
פינים
פינים או אנשים פינים (בפינית: suomalaisett או ˈs̠uo̯mɑlɑi̯s̠et̪) הם קבוצה אתנית פינית-בלטית ילידי מדינת פינלנד.
חוץ מפינלנד עצמה, הפינים מחולקים באופן מסורתי לקבוצות אזוריות קטנות יותר המשתרעות על פני כמה מדינות הסמוכות לפינלנד, יש קבוצות אזוריות שמקורן במדינות אלה יש כאלו שהתיישבו בהן. כמו כן, חלק מהקבוצות עלולות להיות מסווגות כקבוצות אתניות נפרדות, ולאו דווקא אנשים פינלנדים במלואם. קבוצות אלו כוללות את הקוונים בנורווגיה, את הטורנדלינים בשוודיה ואת הפינים האינגריאניים ברוסיה.